जिस गेंद पर ईशान को जीवनदान, उसी पर पंड्या रनआउट; पहले वनडे के टॉप मोमेंट्स
India Vs West Indies (IND WI) 1st ODI Match Top Moments - भारत ने वेस्टइंडीज के खिलाफ तीन वनडे मैचों की सीरीज का आगाज जीत से किया है। पहला वनडे भारतीय टीम ने 5 विकेट से अपने नाम किया।
भारत ने वेस्टइंडीज के खिलाफ तीन वनडे मैचों की सीरीज का आगाज जीत से किया है। पहला वनडे भारतीय टीम ने 5 विकेट से अपने नाम किया। बारबाडोस के केनिंगटन ओवल मैदान पर गुरुवार को हुए इस मैच में कई रोचक मोमेंट्स देखने को मिले।
मीडियम पेसर मुकेश कुमार की डेब्यू कैप मिली। बल्लेबाज सूर्यकुमार यादव विकेटकीपर संजू सैमसन की जर्सी पहनकर खेलते दिखे। कोहली, गिल और रवींद्र जडेजा ने शानदार कैच पकड़े, तो 14वें ओवर की पहली बॉल पर ईशान किशन का कैच छूट और इसी बॉल पर हार्दिक पंड्या रनआउट हो गए। मैच की पूरी रिपोर्ट पढ़ें...
कुछ ऐसे ही मजेदार मोमेंट्स आप इस स्टोरी में पढ़ेंगे...
शुरुआत करते हैं तेज गेंदबाज मुकेश कुमार के डेब्यू से...
1. संजू सैमसन की जर्सी पहनकर उतरे सूर्यकुमार
टॉस के बाद जब भारतीय टीम फील्डिंग करने उतरी, तो सूर्यकुमार यादव विकेटकीपर बैटर संजू सैमसन की जर्सी पहनकर खेलते नजर आए। वे सैमसन की जर्सी पहनकर बैटिंग करने भी उतरे। सैमसन को प्लेइंग इलेवन में मौका नहीं मिला। उनकी जगह ईशान किशन को बतौर विकेटकीपर खिलाया गया।
2. जडेजा ने पकड़ा हाई जंप कैच 
8वें ओवर में जडेजा ने हाई जंप कैच पकड़ा। तब डेब्यूटेंट मुकेश कुमार गेंदबाजी कर रहे थे। मुकेश ने एथनाज को पहली बॉल ऑफ में गुड लेंथ पर उछालभरी बॉल डाली, जिसे एथनाज कट करके पॉइंट के ऊपर से चौका मारना चाहते थे, एथनाज ने अच्छा शॉट लगाया, लेकिन पाॅइंट पर खड़े जडेजा ने हवा में छलांग लगाते हुए बॉल को कैच कर दिया और एथनाज को पवेलियन लौटना पड़ा।
3. पहली स्लिप पर गिल का शानदार कैच 
18वें ओवर की दूसरी बॉल पर पॉवेल आउट हुए। वे जडेजा की ऑफ से अंदर आती बॉल को समझ नहीं सके। जब तक पॉवेल बॉल को समझ पाते बॉल बल्ले का बाहरी किनारा लेकर फर्स्ट स्लिप पर खड़े गिल के पास चलती गई। गिल ने भी शानदार फु्र्ती दिखाई और कैच लपक लिया। यहां गिल के पास रिएक्शन टाइम बहुत कम था।
4. कोहली ने स्लिप पर पकड़ा सिंगल हैंड कैच 
18वें ओवर की चौथी बॉल पर जडेजा ने रोमारियो शेफर्ड को ऑफ साइड पर बॉल फेंकी। अंदर आती इस बॉल को शेफर्ड कट करना चाहते थे, बॉल बल्ले का बाहरी किनारा लेकर स्लिप की दिशा में चली गई। जिसे दूसरी स्लिप पर खड़े कोहली ने एक हाथ से कैच किया।
5. 14वें ओवर की पहली बॉल पर किशन को जीवनदान, उसी में पंड्या रनआउट
वेस्टइंडीज के यानिक कैरियो 14वां ओवर करने आए। ओवर की पहली गेंद पर ईशान किशन ने बॉलर की ओर सामने शॉट खेला। इस बीच कैरियो कैच पकड़ने आए और उनसे कैच छूट गया, लेकिन बॉल कैरियो के हाथ से छिटककर नॉन स्ट्राइक एंड के स्टंप्स पर जा लगी। जब बॉल स्टंप पर लगी, तब पंड्या क्रीज से बाहर थे। ऐसे में एक ही बॉल पर ईशान को जीवनदान मिल गया और पंड्या रनआउट हो गए।
इस कैच पर सोशल मीडियो में कॉन्ट्रोवर्सी भी हुई। कुछ सोशल फैंस पंड्या को नॉट आउट बता रहे थे, जबकि कुछ उन्हें आउट करार दे रहे थे।
स्पोर्ट्स की अन्य खबरें भी पढ़ें... 
भारतीय लेफ्ट आर्म स्पिन-पेयर ने पहली बार लिए 7 विकेट:12 साल बाद नंबर-7 पर बैटिंग करने उतरे रोहित, जडेजा ने तोड़ा कपिल देव का रिकॉर्ड
वेस्टइंडीज के खिलाफ टेस्ट सीरीज जीतने के बाद वनडे में भी टीम इंडिया की शुरुआत धमाकेदार रही है। रोहित शर्मा की लीडरशिप वाली टीम ने पहला मुकाबला 5 विकेट से जीता। यह जीत इसलिए भी खास रही, क्योंकि वेस्टइंडीज की टीम इस मैच में भारत के खिलाफ अपने घर में सबसे छोटे स्कोर पर सिमट गई। इसका सेहरा भारतीय स्पिनर कुलदीप यादव- रवींद्र जडेजा की जोड़ी को जाता है। दोनों ने मिलकर वेस्टइंडीज के 7 बैटर्स को पवेलियन का रास्ता दिखाया। पूरी खबर पढ़ने के लिए यहां क्लिक करें...
जसप्रीत बुमराह पूरी तरह फिट:BCCI सचिव शाह ने कहा - भारतीय टीम में जल्द वापसी करेंगे; वर्ल्ड कप शेड्यूल में चेंज होगा
BCCI सेक्रेटरी जय शाह ने गुरूवार को वेन्यू के स्टेट एसोसिएशन की इमरजेंसी मीटिंग बुलाई। इसमें उन्होंने कहा कि भारतीय टीम के तेज गेंदबाज जसप्रीत बुमराह पूरी तरह फिट हो चुके है। वह जल्द नेशनल टीम में वापसी करेंगे। पूरी खबर पढ़ने के लिए यहां क्लिक करें...